گلزار

گلزار ایک نامور شاعر اور ہدایت کار ہیں۔ وہ پاکستان کے شہر جہلم کے قریب دینہ میں 1936ء میں پیدا ہوئے۔ اصلی نام سمپیورن سنگھ ہے۔ تقسیم برصغیر کے وقت وہ بھارت چلے گئے۔ ابتدائی زندگی میں موٹر مکینک تھے۔ شاعری اور فلمی دنیا کی طرف رحجان انھیں فلمی صنعت کی طرف لے گیا۔
گلزار نے فلمی اداکارہ راکھی سے شادی کی۔
بطور ہدایت کار

گلزار نے بطور ہدایتکار اجازت، انگور، دل سے، معصوم آندھی، پریچے، موسم اور ماچس جیسی فلمیں بنائیں۔ ان کا ٹیلی ڈراما مرزا غالب ایک کلاسیک کی حیثت رکھتا ہے۔
بطور شاعر

گلزار نے بطور شاعر بے شمار فلموں میں کے لیے گیت لکھے۔ ان کی فلمی شاعری میں بھی ایک اچھوتا پن پایا جاتا ہے۔ ان کے انوکھے اور نادر تشہبات کا استعمال ان کے گیتوں میں نئے رنگ بھر دیتا ہے۔ ان کے گیت نہ صرف ماضی میں پسند کیے جاتے رہے ہیں بلکہ آج کے دور میں بھی ان کے گانوں کو نوجوان شوق سے سنتے ہیں۔ سنیمابین چار سال قبل ریلیز ہوئی مشہور فلم بنٹی اور ببلی کے سپرہٹ گانے ’کجرا رے’ کو نہیں بھولے یا پھر فلم اوم کارا کا انتہائی مقبول گانا ’بیڑی جلائی لے‘ یا پھر حال ہی میں ریلیز ہوئی فلم کمینے کا ہٹ نغمہ ’رات کے بارہ بجے’ ہو جو آج بھی ٹاپ دس گانوں کی فہرست میں شامل رہتا ہے، گلزار کی قلم سے نکلا ہر نغمہ عوام کے دل و دماغ پر مخصوص چھاپ چھوڑ جاتا ہے۔ فلم سلم ڈاگ ملینئیر کے لیے لکھے گئے گیتوں پر ان کو آسکر ایوارڈ سے نوازا گیا۔ آپ اردو شاعری کی نئی صنف"تروینی" کے موجد ہیں۔ یہ صنف تین مصرعوں پر مشتمل ہوتی ہے۔ جس کے تیسرے مصرعے کو ایک لائن چھوڑ کر نیچے لکھا جاتا ہے۔ اس کے پہلے دو مصرعے مکمل شعر ہوتے جبکہ تیسرا مصرع خیال کسی اور جانب منتقل کر دیتا ہے
ذاتی زندگی

گلزار کی شادی راکھی سے ہوئی۔ دونوں کی ایک بیٹی ہے جن کا نام میگھنا گلزار ہے۔ میگھنا گلزار خوش قسمت رہیں کہ انھیں اچھے اور قابل والدین ملے جنھوں نے ادبی اور تعلیمی ماحول میں ان کی پرورش کی۔ انھوں نے نیو یارک یونیورسٹی سے فلم سازی میں گریجویشن کیا اور کئی فلموں میں ہدایتکاری کے فرائض انجام گئے جیسے فی الحال، جسٹ میریڈ، دس کہانیاں، تلوار، راضی اور چھپاک۔ چھپاک سے سارے نغمے گلزار نے ہی لکھے ہیں۔ میگھنا نے اپنے والد گلزار کی سوانح عمری بھی لکھی ہے جس 2004ء میں شائع ہوئی۔
اعزازات

گلزار نے اردو میں شاعری کی اور گیت لکھے جو ہمیشہ کانوں میں رس گھولتے رہتے ہیں۔ انھیں 2004ء میں بھارتی حکومت کی طرف سے پدما بھوشن کا خطاب ملا۔ اُن کی بے لوث خدمات کے لیے 11ویں اوسِیانز سِنے فین فلم فیسٹیول کی جانب سے 2009ء کا لائف ٹائم اچیومینٹ ایوارڈ دینے کا اعلان کیا۔ ان کی گیتوں کے تراجم کی انگریزی میں کتاب بھی شائع ہو چکی ہے۔
گلزار صاحب کو مولانا آزاد نیشنل اردو یونیور سٹی، حیدرآباد ننے 3 مارچ 2012 کواپنے چوتھے کانوکیشن میں ڈی۔ لٹ کی اعزازی ڈگری سے نوازا جبکہ 2013ء انھیں ہندوستانی سینما کا سب سے بڑا اعزاز دادا صاحب پھالکے ایوارڈ دیا گیا۔ اردو زبان کے ادبی خدمات کے سلسلے میں انھیں 2023ء کے گیان پیٹھ اعزاز سے نوازا گیا
حوالہ جات
بیرونی روابط

*


زمرہ:اردو افسانہ نگار
زمرہ:اردو شعرا
زمرہ:اکیڈمی اعزازات کے بھارتی فاتحین
زمرہ:بھارت کے اردو مصنفین
زمرہ:بھارتی سکھ
زمرہ:بھارتی فلم ہدایت کار
زمرہ:بھارتی فلمی پیشکار
زمرہ:بھارتی مرد منظر نویس
زمرہ:بقید حیات شخصیات
زمرہ:بیسویں صدی کی بھارتی شخصیات
زمرہ:بیسویں صدی کے بھارتی شعرا
زمرہ:بیسویں صدی کے بھارتی فلم ہدایت کار
زمرہ:پدم بھوشن وصول کنندگان
زمرہ:پنجاب، بھارت کے فلم پروڈیوسر
زمرہ:پنجاب، بھارت کے فلم ہدایت کار
زمرہ:پنجابی شخصیات
زمرہ:دادا صاحب پھالکے اعزاز یافتگان
زمرہ:ساہتیہ اکیڈمی اعزاز یافتگان برائے اردو ادب
زمرہ:ضلع جہلم کی شخصیات
زمرہ:علوم و فنون میں پدما بھوشن اعزاز وصول کردہ شخصیات
زمرہ:فلم فیئر حاصل زیست اعزاز یافتگان
زمرہ:فلم فیئر فاتحین
زمرہ:قومی فلم اعزاز (بھارت) فاتحین
زمرہ:کامنز زمرہ جس کا ربط ویکی ڈیٹا پر ہے
زمرہ:گریمی ایوارڈ فاتحین

زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندی زبان کے غنائی شعرا
زمرہ:ہندی زبان کے فلم ہدایت کار
زمرہ:ہندی شعرا
زمرہ:1934ء کی پیدائشیں
زمرہ:1936ء کی پیدائشیں

زمرہ:بیسویں صدی کے قلمی نام استعمال کرنے والے مصنفین
زمرہ:گلزار
زمرہ:صوبہ پنجاب (برطانوی ہند) کی شخصیات
زمرہ:پنجابی سکھ شخصیات